Аҟәа. Цәыббрамза 16, 2022 шықәса. Аԥсныпресс. Имҩаԥысит Аԥсны Аҳәынҭқарра Ахадеи Урыстәылатәи Афедерациа Аиҳабыра Ахантәаҩы Ихаҭыԥуаҩ Дмитри Чернышенкои реиԥылара.
Дмитри Чернышенко бзиала уаабеит ҳәа иаҳәо, Аҳәынҭқарра Ахада иазгәеиҭеит хаҭала реибадырра агәахәара шинаҭо.
«Ҳаҭыр зқәу Дмитри Николаи-иԥа, бзиала шәаабеит Аԥсныҟа, ҳара ҳтәылаҟны Шәача имҩаԥысуаз Аолимпиатә хәмаррақәа еиҿызкааз шәшыруаӡәку рдыруеит. Адунеи зымҽхазкыз ари апроцесс ашәарҭадара алыршара аганахьала ари саргьы салахәын», - ҳәа иазгәеиҭеит Аслан Бжьаниа.
Дмитри Чернышенко Аҳәынҭқарра Ахада иҭабуп ҳәа еиҳәеит аиԥыларазы. «Аԥсуа дгьыл аҟны, шәара аԥсуаа ишышәҳәо еиԥш, «аԥсы атәылаҟны» сыҟазаара сара сзы гәахәароуп, гәахәароуп ҳтәылақәа реизыҟазаашьақәа гәацԥыҳәарала аҿиара иахьаҿу», - иаҵшьны иҳәеит Дмитри Чернышенко.